
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 258 

24 Φεβρουάριου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Απόσταξη σύκων και αποσύκων από τους μικρούς 
αποσταγματοποιούς (διήμερους) του Δήμου Αγιός 

της Π.Ε. Λάρισας. 1 

Έγκριση της υπ’ αριθμ. 17508/23-01-2015 πράξης του 
Πρύτανη του Αριστοτελείου Πανεπιστημίου Θεσ¬ 
σαλονίκης (Α.Π.Θ.), περί ορισμού Αναπληρωτών 
Πρύτανη του Α.Π.Θ., μεταβίβασης αρμοδιοτήτων 
στους Αναπληρωτές Πρύτανη και καθορισμού της 


σειράς αναπλήρωσης του Πρύτανη. 2 

ΑΠΟΦΑΣΕΙ Σ 

Αριθμ. 30/003/000/311 (1) 


Απόσταξη σύκων και αποσύκων από τους μικρούς απο- 
σταγματοποιούς (διήμερους) του Δήμου Αγιός της 
Π.Ε. Λάρισας. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του κεφαλαίου Ε 
του άρθρου 7 του Ν. 2969/2001 «Αιθυλική αλκοόλη και 
αλκοολούχα προϊόντα». 

2. Τ ις διατάξεις της παραγράφου 1 του άρθρου 82 του 
Ν. 2960/2001 «Εθνικός Τελωνειακός Κώδικας» (ΦΕΚ 265/Α'), 
όπως έχουν τροποποιηθεί και ισχύουν. 

3. Τις διατάξεις του καν. (ΕΚ) 110/2008 «σχετικά με τον 
ορισμό, την περιγραφή, την παρουσίαση, την επισήμαν¬ 
ση και την προστασία των γεωγραφικών ενδείξεων των 
αλκοολούχων ποτών και την κατάργηση του κανονισμού 
(ΕΟΚ) 1576/89 του Συμβουλίου». 

4. Την απόφαση του Πρωθυπουργού και του Υπουρ¬ 
γού Οικονομικών υπ’ αριθμ. ΥΠΟΙΚ 07927 ΕΞ/19-9-2012 
«Ανάθεση αρμοδιοτήτων στον Υφυπουργό Οικονομικών 
Γεώργιο Μαυραγάνη» (ΦΕΚ 2574/Β'). 

5. Την απόφαση Δ6Α 1196756ΕΞ2013 (ΑΔΑ ΒΛΓΔΗ-ΙΟΥ) 
«συμπλήρωση της υπ’ αριθμ. Δ6Α1015213/28-1-2013 (Β' 130 
και 372) απόφασης του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γ ενικό Γ ραμματέα της Γ ενικής Γ ραμματείας Δημο¬ 
σίων Εσόδων του Υπουργείου Οικονομικών» (ΦΕΚ 3317/Β'). 


6. Το υπ’ αριθμ. 16300/17-10-2014 έγγραφο του Τελω¬ 
νείου Λάρισας με το οποίο διαβιβάζεται η υπ’ αριθμ. 
13592/3-10-2014 αίτηση του Δήμου Αγιάς της Π.Ε. Λάρι¬ 
σας, που αφορά αίτηση των παραγωγών σύκων - απο¬ 
σύκων του εν λόγω Δήμου με την οποία αιτούνται την 
άδεια για την απόσταξη των σύκων και αποσύκων της 
παραγωγής τους. 

7. Το υπ’ αριθμ. 30/052/000/540/19-12-2014 έγγραφο της 
Χημικής Υπηρεσίας Λάρισας, σύμφωνα με το οποίο τα 
προς απόσταξη σύκα και απόσυκα των εν λόγω παρα¬ 
γωγών, κατόπιν επιτόπιου ελέγχου, δειγματοληψίας και 
εξέτασής τους που αυτή διενήργησε, είναι κατάλληλα 
για το σκοπό αυτό. 

8. Τους λόγους σκοπιμότητας για την οικονομική ενί¬ 
σχυση των συκοπαραγωγών του Δήμου Αγιάς της Π.Ε. 
Λάρισας, ως και το γεγονός ότι τα προς απόσταξη σύκα 
και απόσυκα είναι κατάλληλα, σύμφωνα με το προανα- 
φερθέν υπό στοιχείο (6) σχετικό έγγραφο της Χημικής 
Υπηρεσίας Λάρισας και ότι κατά την υπό προϋποθέσεις 
απόσταξη αυτών παράγονται προϊόντα κατάλληλα για 
ανθρώπινη κατανάλωση. 

9. Την από 19-01-2015 εισήγηση της Δ/νσης Αλκοόλης 
και Τροφίμων του Γ.Χ.Κ., για την έκδοση της παρούσας 
απόφασης. 

10. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

I. Επιτρέπουμε την απόσταξη σύκων και αποσύκων 
από τους μικρούς αποσταγματοποιούς (διήμερους) του 
Δήμου Αγιός της Π.Ε. Λάρισας, για την περίοδο 2014- 
2015, επί καταβολή του προβλεπόμενου φόρου σύμφωνα 
με τις διατάξεις του άρθρου 82 παρ. 1 του Ν. 2960/2001 
(ΦΕΚ 265/Α'/22-11-2001) «Εθνικός Τελωνειακός Κώδικας», 
όπως αυτές έχουν τροποποιηθεί και ισχύουν, και υπό 
την προϋπόθεση της τηρήσεως και των λοιπών σχετικών 
διατάξεων του Ν. 2969/2001 ως και του Καν. (ΕΚ)110/2008. 

11. Οι χωρικά αρμόδιες υπηρεσίες της Γ.Δ.Τ. και Ε.Φ.Κ. 
και του Γ.Χ.Κ., να λάβουν όλα τα ενδεικνυόμενα μέτρα, 
κατά λόγο αρμοδιότητας, για τη διασφάλιση των συμφε¬ 
ρόντων του δημοσίου, ως και την τήρηση των διατάξεων 
του Καν. (ΕΚ)110/2008. 

Για τον προσδιορισμό της παραχθησόμενης ποσότη¬ 
τας «προϊόντος απόσταξης μικρών αποσταγματοποιών», 
η οποία, για τον υπολογισμό του αντιστοιχούντος φό¬ 
ρου, τελικά θα αναχθεί σε χιλ/μα προϊόντος με αλκοο- 













3780 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λικό τίτλο 40% νοΙ και θα γνωστοποιηθεί στο αρμόδιο 
Τελωνείο Λάρισας, η Χημική Υπηρεσία Λάρισας έχει 
ήδη προβεί στον προσδιορισμό του ενεχόμενου στα 
προς απόσταξη σύκα και απόσυκα σακχάρου, τούτου 
εκφραζομένου ως ιμβερτοσακχάρου, θα ληφθεί δε ως 
συντελεστής αποδόσεως ο ισχύων, για τα σύκα και 
απόσυκα, βάσει του από 10 Απριλίου 1953 Β.Δ. «Περί 
διατιμήσεως του Οινοπνεύματος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2015 

Η Γενική Γραμματέας 
Δημοσίων Εσόδων 
ΑΙΚ. ΣΑΒΒΑΪΔΟΥ 
-♦- 

Αριθμ. 17746 (2) 

Έγκριση της υπ’ αριθμ. 17508/23-01-2015 πράξης του Πρύ¬ 
τανη του Αριστοτελείου Πανεπιστημίου Θεσσαλο¬ 
νίκης (Α.Π.Θ.), περί ορισμού Αναπληρωτών Πρύτανη 
του Α.Π.Θ., μεταβίβασης αρμοδιοτήτων στους Ανα¬ 
πληρωτές Πρύτανη και καθορισμού της σειράς ανα- 
πλήρωσης του Πρύτανη. 

ΤΟ ΣΥΜΒΟΥΛΙΟ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν. 3341/1925 (ΦΕΚ 154/τ.Α722.6.1925) 
«Περί Ιδρύσεως Πανεπιστημίου εν Θεσσαλονίκη», όπως 
ισχύει. 

2. Τις διατάξεις του άρθρου 8, παρ. 17, του Ν. 4009/2011 
(Α' 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανωτάτων εκπαι¬ 
δευτικών ιδρυμάτων», όπως τροποποιήθηκε με το άρθρο 
73 παρ. 6 Ν. 4316/2014 (Α' 270). 

3. Τις διατάξεις του άρθρου 4 του Ν. 3861/2010 (Α' 112) 
«Ενίσχυση της Διαφάνειας με την υποχρεωτική ανάρ¬ 
τηση νόμων και πράξεων των κυβερνητικών, διοικητι¬ 
κών και αυτοδιοικητικών οργάνων στο διαδίκτυο «Πρό¬ 
γραμμα Διαύγεια» και άλλες διατάξεις», καθώς και την 
κατ’ εξουσιοδότηση αυτού εκδοθείσα με αριθμ. ΥΠΟΙΚ. 
Δ6.1127865/ΕΞ2010/30.9.2010 απόφαση. 

4. Την απόφαση του Γ' Τμήματος του Συμβουλίου 
της Επικράτειας ΣτΕ 4474/2014 7μ. περί ακύρωσης της 
απόφασης Φ.120.61/29/121983/Β2/31 -7-2014 του Υπουργού 
Παιδείας και Θρησκευμάτων, με την οποία διαπιστώθηκε 
ο διορισμός του καθηγητή Περικλή Μήτκα ως Πρύτανη 
του Αριστοτελείου Πανεπιστημίου Θεσσαλονίκης, και 
περί επανάληψης της διαδικασίας εκλογής. 

5. Την υπ’ αριθμ. πρωτ. 16703/14-01-2015 απόφαση του 
Συμβουλίου του Α.Π.Θ. σχετικά με τον διορισμό του, του 
Καθηγητή του Τμήματος Ηλεκτρολόγων Μηχανικών και 
Μηχανικών Υπολογιστών του Α.Π.Θ. Περικλή Μήτκα του 
Ακύλα ως Πρύτανη του Ιδρύματος, με τετραετή θητεία 
που λήγει στις 31.8.2018 (ΦΕΚ 13/16.01.2015 τ. ΥΟΔΔ) και 
τη υπ’ αριθμ. πρωτ. 17212/20.01.2015 διόρθωση σφάλμα¬ 
τος αυτής (ΦΕΚ 28/23.01.2015 τ. ΥΟΔΔ). 

6. Την υπ’ αριθμ. 12733/11/23-01-2015 πράξη του ΥΠΑΙΘ 
(ΑΔΑ: 6Ε5Β9-53Ν) με την οποία διαπιστώνεται ο διο¬ 
ρισμός του Περικλή Μήτκα του Ακύλα, Καθηγητή του 
Τμήματος Ηλεκτρολόγων Μηχανικών και Μηχανικών 


Υπολογιστών της Πολυτεχνικής Σχολής, στη θέση του 
Πρύτανη του Α.Π.Θ. από 16.01.2015. 

7. Την υπ’ αριθμ. 17508/23-01-2015 πράξη του Πρύτανη 
του Α.Π.Θ. περί ορισμού των Αναπληρωτών Πρύτανη, 
μεταβίβασης σε αυτούς αρμοδιοτήτων και καθορισμού 
της σειράς αναπλήρωσης του Πρύτανη. 

8. Το γεγονός ότι από την απόφαση του Πρύτανη δεν 
προκαλείται δαπάνη σε βάρος του Κρατικού Προϋπο¬ 
λογισμού ή του Προϋπολογισμού του Πανεπιστημίου 
(άρθρο 29Α του Ν. 1558/1985, που προστέθηκε με το 
άρθρο 27 του Ν. 2081/1992 και τροποποιήθηκε με το 
άρθρο 1 παρ. 2 περ. Α' του Ν. 2469/1997), αποφασίζει: 

Την έγκριση, κατά τη συνεδρίαση υπ’ αριθμ. 27/ 
27-01-2015, της υπ’ αριθμ. 17508/23-01-2015 πράξης του 
Πρύτανη του Α.Π.Θ., περί ορισμού Αναπληρωτών Πρύτα¬ 
νη του Α.Π.Θ., μεταβίβασης αρμοδιοτήτων στους Ανα¬ 
πληρωτές Πρύτανη και καθορισμού της σειράς ανα¬ 
πλήρωσης του Πρύτανη, η οποία έχει ως ακολούθως: 

ΠΡΑΞΗ 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 8, παρ. 17, του Ν. 4009/2011 
(Α' 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανωτάτων εκπαι¬ 
δευτικών ιδρυμάτων», όπως τροποποιήθηκε και ισχύει. 

2. Το ΦΕΚ υπ’ αριθμ. 443/24-7-2014 τ. ΥΟΔΔ, στο οποίο 
δημοσιεύθηκε η απόφαση του Συμβουλίου του Α.Π.Θ. 
σχετικά με το διορισμό του Πρύτανη του Ιδρύματος, 
με τετραετή θητεία που λήγει στις 31-8-2018. Ανακοινο- 
ποίηση στο ορθό ΦΕΚ 581/24-9-2014 τ. ΥΟΔΔ. 

3. Την υπ’ αριθμ. Φ.120.61/29/121983/Β2/31 -7-2014 διαπι- 
στωτική πράξη του Υπουργού Παιδείας και θρησκευμά¬ 
των για το διορισμό του Πρύτανη του Α.Π.Θ. 

4. Το ΦΕΚ υπ’ αριθμ. 2586/29-9-2014 τ. Β', στο οποίο 
δημοσιεύθηκε η απόφαση του Συμβουλίου του Α.Π.Θ. 
«έγκριση απόφασης Πρύτανη περί ορισμού Αναπληρω¬ 
τών Πρύτανη και μεταβίβασης σε αυτούς συγκεκριμένων 
αρμοδιοτήτων». 

5. Το ΦΕΚ υπ’ αριθμ. 3352/12-12-2014 τ. Β' στο οποίο 
δημοσιεύθηκε η έγκριση του Συμβουλίου του Α.Π.Θ. (συ- 
νεδρ. αριθμ. 22/26-11-2014) της υπ * 1 2 3 4 5 6 αριθμ. 11193/25.11.2014 
πράξης Πρύτανη με την οποία απαλλάσσει τον καθη¬ 
γητή Ιωάννη Τζιφόπουλο από την ιδιότητα του Αναπλη¬ 
ρωτή Πρύτανη και την άσκηση των αρμοδιοτήτων που 
του ανατέθηκαν. 

6. Την απόφαση του Γ' Τμήματος του Συμβουλίου 
της Επικράτειας ΣτΕ 4474/2014 7μ. περί ακύρωσης της 
απόφασης Φ.120.61/29/121983/Β2/31-7-2014 του Υπουργού 
Παιδείας και Θρησκευμάτων, με την οποία διαπιστώθηκε 
ο διορισμός του καθηγητή Περικλή Μήτκα ως Πρύτανη 
του Αριστοτελείου Πανεπιστημίου Θεσσαλονίκης, και 
περί επανάληψης της διαδικασίας εκλογής. 

7. Το ΦΕΚ υπ’ αριθμ. 13/16-1-2015 τ. ΥΟΔΔ, στο οποίο 
δημοσιεύθηκε η απόφαση του Συμβουλίου του Α.Π.Θ. 
σχετικά με τον διορισμό του Πρύτανη του Ιδρύματος, 
με τετραετή θητεία που λήγει στις 31-8-2018. Ανακοι- 
νοποίηση στο ορθό ΦΕΚ αριθμ. 28/23-1-2015. 

8. Την υπ’ αριθμ. 12733/Ζ1/23-1 -2015 (ΑΔΑ 6Ε5Β9-53Ν) 
διαπιστωτική πράξη του Υπουργού Παιδείας και Θρη¬ 
σκευμάτων για το διορισμό του Πρύτανη του Α.Π.Θ. με 
πλήρη θητεία από τις 16-1-2015 (ημέρα δημοσίευσης της 
Πράξης του Συμβουλίου του Α.Π.Θ. στην Εφημερίδα της 
Κυβερνήσεως. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, ορίζει: 

Α. Αναπληρωτή Πρύτανη'Ερευνας και Συντονισμού τον 
Θεόδωρο Λαόπουλο, καθηγητή του Τμήματος Φυσικής 
της Σχολής θετικών Επιστημών (Α.Δ.Τ. ΑΚ287780), στον 
οποίο ανατίθενται οι παρακάτω αρμοδιότητες: 

α) Εποπτεία της Επιτροπής Ερευνών και εκπροσώπηση 
του Ιδρύματος στη σύναψη συμβάσεων χρηματοδότη¬ 
σης με τρίτους για την εκτέλεση έργων και δραστηριο¬ 
τήτων του Ειδικού Λογαριασμού, καθώς επίσης και όλα 
τα θέματα που αφορούν στην οργάνωση και λειτουργία 
της Γραμματείας του Ειδικού Λογαριασμού Κονδυλίων 
Έρευνας του Α.Π.Θ. 

β) Εποπτεία του Κέντρου Ηλεκτρονικής Διακυβέρνησης. 

γ) Εποπτεία εκτέλεσης εργολαβικών συμβάσεων φύ¬ 
λαξης, καθαριότητας και συντήρησης. 

Β. Αναπληρώτρια Πρύτανη Ανθρώπινων Πόρων την 
Παρασκευή Αργυροπούλου - Πατάκα, καθηγήτρια του 
Τμήματος Ιατρικής της Σχολής Επιστημών Υγείας (Α.Δ.Τ. 
ΑΒ356523), στην οποία ανατίθενται οι παρακάτω αρ¬ 
μοδιότητες: 

α) Εποπτεία της Γ ενικής Διεύθυνσης Διοικητικών Υπη¬ 
ρεσιών, των θεμάτων του ακαδημαϊκού και λοιπού προ¬ 
σωπικού και των διοικητικών υπηρεσιών των Σχολών. 

β) Υπογραφή των Πρυτανικών Πράξεων ανάληψης κα¬ 
θηκόντων και του πρωτοκόλλου ορκωμοσίας του πόσης 
φύσεως προσωπικού. 

γ) Υπογραφή των Πρυτανικών Πράξεων πρόσληψης 
έκτακτου διδακτικού/επιστημονικού, τεχνικού και διοι¬ 
κητικού προσωπικού. 

δ) Υπογραφή των Πρυτανικών Πράξεων τοποθέτησης 
και μετακίνησης του διοικητικού προσωπικού στις Σχο¬ 
λές, Τμήματα και υπηρεσίες του Ιδρύματος. 

ε) Υπογραφή των Πρυτανικών Πράξεων επιστημονι¬ 
κών αδειών, αδειών για προσωπικούς λόγους καθώς 
και αδειών εκτέλεσης υπηρεσίας, του πόσης φύσεως 
προσωπικού του Α.Π.Θ. 

στ) Υπογραφή των πρυτανικών πράξεων χορήγησης 
κανονικών αδειών στους ειδικευόμενους ιατρούς στο 
Εργαστήριο Ιατροδικαστικής και Τοξικολογίας. 

ζ) Υπογραφή των αδειών καθηγητών για συμμετοχή σε 
ειδικές επταμελείς επιτροπές επιλογής ή εξέλιξης κα¬ 
θηγητών και λεκτόρων, τριμελείς επιτροπές επίβλεψης 
μεταπτυχιακών φοιτητών και υποψηφίων διδακτόρων, 
επταμελείς επιτροπές εξέτασης διδακτορικών διατρι¬ 
βών, επιτροπές του ΙΚΥ και του ΔΟΑΤΑΠ, συμβούλια 
Υπουργείων, ΝΠΔΔ και οργανισμών του Δημόσιου Το¬ 
μέα, εφόσον δεν υπάρχει οικονομική επιβάρυνση για 
το Α.Π.Θ. 

Γ. Αναπληρώτρια Πρύτανη Προγραμματισμού και Ανά¬ 
πτυξης την Δέσποινα Κλαβανίδου, καθηγήτρια της Νο¬ 
μικής Σχολής (Α.Δ.Τ. ΑΕ192906), στην οποία ανατίθενται 
οι παρακάτω αρμοδιότητες: 

α) Εποπτεία της Γενικής Διεύθυνσης Τεχνικών Υπη¬ 
ρεσιών και Μηχανοργάνωσης. 


β) Προγραμματισμός δράσεων/έργων. 
γ) Υπογραφή και εποπτεία των προκηρύξεων, δια¬ 
κηρύξεων και συμβάσεων για την εκτέλεση έργων και 
παροχή υπηρεσιών, εφόσον αυτή δεν έχει μεταβιβαστεί 
σε άλλα όργανα. 

Δ. Αναπληρώτρια Πρύτανη Ακαδημαϊκών και Φοιτη¬ 
τικών Θεμάτων την Αριάδνη Στογιαννίδου, καθηγήτρια 
του Τμήματος Ψυχολογίας της Φιλοσοφικής Σχολής 
(Α.Δ.Τ. ΑΚ 856830), στην οποία ανατίθενται οι παρακάτω 
αρμοδιότητες: 

α) Εποπτεία όλων των ακαδημαϊκών μονάδων του 
Α.Π.Θ. 

β) Θέματα εγγραφών και κατατάξεων πτυχιούχων 
ή αλλοδαπών φοιτητών, μετεγγραφών φοιτητών και 
ανταλλαγής φοιτητών και προσωπικού με ΑΕΙ άλλων 
χωρών. 

γ) Θέματα προγραμμάτων μεταπτυχιακών σπουδών 
και εκπαιδευτικών συνεργασιών, 
δ) Θέματα φοιτητικής μέριμνας, 
ε) Διεύθυνση του Κέντρου Επαγγελματικής Κατάρ¬ 
τισης. 

στ) Εποπτεία των Προγραμμάτων Δια Βίου Μάθησης, 
Πρακτικής Ασκησης και όλων των εκπαιδευτικών δρά¬ 
σεων. 

ζ) Θέματα της Μονάδας Διασφάλισης της Ποιότητας. 
Ε. Αναπληρωτή Πρύτανη Οικονομικών τον Νικόλαο 
Βαρσακέλη, αναπληρωτή καθηγητή του Τμήματος Οικο¬ 
νομικών Επιστημών της Σχολής Οικονομικών και Πολιτι¬ 
κών Επιστημών (Α.Δ.Τ. Π 408151), στον οποίο ανατίθενται 
οι παρακάτω αρμοδιότητες: 

α) Εποπτεία της Γενικής Διεύθυνσης Οικονομικών 
Υπηρεσιών. 

β) Υπογραφή των προκηρύξεων, διακηρύξεων και συμ¬ 
βάσεων προμηθειών, εφόσον αυτή δεν έχει μεταβιβαστεί 
σε άλλα όργανα. 

γ) Εποπτεία δωρεών και κληροδοτημάτων του Αρι- 
στοτελείου Πανεπιστημίου Θεσσαλονίκης. 

δ) Υπογραφή των εντολών μετακίνησης των Κοσμη¬ 
τόρων και Προέδρων Σχολών/Τμημάτων στο εσωτερικό 
και στο εξωτερικό για συμμετοχή σε συνέδρια, ανταλ¬ 
λαγές, διαπανεπιστημιακές συμφωνίες, έρευνα, καθώς 
και για την εκπροσώπηση της Σχολής/Τμήματος ή του 
Πανεπιστημίου, με οικονομική επιβάρυνση για το Α.Π.Θ. 

ε) Εποπτεία του Γ ραφείου Διασύνδεσης, της Επιτρο¬ 
πής ΔΑΣΤ Α και του Γ ραφείου Μεταφοράς Τ εχνολογίας. 

στ) Υπογραφή των αποφάσεων ανάληψης υποχρέ¬ 
ωσης της δαπάνης άνω του ποσού των 100.000 ευρώ 
χωρίς Φ.Π.Α. 

Σε περίπτωση απουσίας ή κωλύματος, ο Πρύτανης 
αναπληρώνεται από τον Αναπληρωτή Πρύτανη, κα¬ 
θηγητή του Τμήματος Φυσικής της Σχολής Θετικών 
Επιστημών, Θεόδωρο Λαόπουλο και εφόσον και αυτός 
κωλύεται ή απουσιάζει, από την Αναπληρώτρια Πρύ¬ 
τανη, καθηγήτρια του Τμήματος Ιατρικής της Σχολής 
Επιστημών Υγείας, Παρασκευή Αργυροπούλου - Πα¬ 
τάκα και εφόσον και αυτή κωλύεται ή απουσιάζει από 
την Αναπληρώτρια Πρύτανη, καθηγήτρια της Νομικής 
Σχολής, Δέσποινα Κλαβανίδου και εφόσον και αυτή κω¬ 
λύεται ή απουσιάζει από την Αναπληρώτρια Πρύτανη, 
καθηγήτρια του Τμήματος Ψυχολογίας της Φιλοσοφι¬ 
κής Σχολής, Αριάδνη Στογιαννίδου και εφόσον και αυτή 
κωλύεται ή απουσιάζει, από τον Αναπληρωτή Πρύτανη, 

αναπληρωτή καθηγητή του Τμήματος Οικονομικών της 
Σχολής Οικονομικών και Πολιτικών Επιστημών, Νικόλαο 
Βαρσακέλη. 

Θεσσαλονίκη, 23 Ιανουάριου 2015 

Ο Πρύτανης 
ΠΕΡΙΚΛΗΣ ΜΗΤΚΑΣ 

Καθηγητής Τμήματος Ηλεκτρολόγων Μηχανικών 
και Μηχανικών Υπολογιστών 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Ιανουάριου 2015 

Ο Πρόεδρος του Συμβουλίου κ.α.α. 

Ο Αναπληρωτής Πρόεδρος 
ΒΑΣΙΛΕΙΟΣ ΤΑΡΛΑΤΖΗΣ 

